KS Daily View วันที่ 2 มี.ค. 2565
2 มีนาคม 2565

KS Daily View 02.03.2022 >>> ตลาดหุ้นสหรัฐฯและยุโรป ยังปรับตัวลงจากความกังวลรัสเซีย-ยูเครน/ ติดตามถ้อยแถลงต่อสภาของไบเดนและพาวเวล/ ติดตามการประชุม OPEC+ คาดคงการผลิต/SET คาด 1685-1700 หุ้นแนะนำ BCP, CHAYO
ตลาดต่างประเทศ: ดัชนี S&P500 -1.55% และดัชนี Nasdaq -1.59% ภาวะการซื้อขายในติดตตลาดหุ้นสหรัฐฯยังได้รับแรงกดดันจากความวิตกกังวลเกี่ยวกับสถานการณ์ตึงเครียดระหว่างรัสเซียและยูเครนต่อเนื่อง หลังการเจรจาหยุดยิงระหว่างคณะผู้แทนของทั้งสองฝ่ายสิ้นสุดลงโดยไม่มีการทำข้อตกลงใดๆ นอกจากนี้นักลงทุนติดตามประธานาธิบดีโจ ไบเดนเตรียมแถลงนโยบายประจำปี (State of the Union) รวมถึงนายเจอโรม พาวเวล ประธาน Fed มีกำหนดการแถลงต่อสภาคองเกรส ติดตามท่าทีนโยบายการเงิน ท่ามกลางวิกฤตความขัดแย้งระหว่างสหรัฐและชาติตะวันตกกับรัสเซียในกรณียูเครนที่ดูตึงตัวมากขึ้น.
รายงานตัวเลขดัชนีชี้นำเศรษฐกิจสำคัญอย่างผู้จัดการฝ่ายจัดซื้อออกมาค่อนข้างดีทั้งในจีน, ยุโรปและสหรัฐฯ ทั้งนี้ตัวเลข PMI ภาคการผลิตจีนออกมาที่ระดับ 50.2 จุดดีกว่าคาดที่ระดับ 49.9 และสามารถพลิกกลับมาอยู่เหนือระดับ 50 จุดซึ่งถือว่าเป็นโซนเศรษฐกิจขยายตัวอีกครั้ง ส่วน PMI ของยูโรโซนออกมาที่ระดับ 58.2 จุดต่ำคาดเล็กน้อยแต่ยังถือว่าอยู่สูงกว่า 50 จุดซึ่งถืออยู่ในโซนขยายตัว ขณะที่ตัวเลข ISM ภาคการผลิตสหรัฐฯออกมาที่ระดับ 58.6 จุดดีกว่าคาดและยังอยู่ในระดับสูง.
ตลาดภายในประเทศ: มุมมองหุ้นกลุ่มก่อสร้างกำไรปกติรวมไตรมาส 4/64 อยู่ที่ 110 ลบ. (เทียบกับไตรมาส 4/63 ที่ 183 ลบ.) แย่กว่าประมาณการของเราที่ 371 ลบ. ถึง 70% ซึ่งเป็นปัจจัยฉุดหลักให้ราคาหุ้นตก โดยเราตั้งความหวังไว้สูงในการเร่งสร้าง backlog จากโครงการที่ล่าช้ามาจากปีที่แล้ว และโครงการเมกะโปรเจกต์ที่มีแนวโน้มว่าจะเปิดตัวก่อนการเลือกตั้ง อย่างไรก็ตามเรามีมุมมองเชิงบวกต่อกลุ่มจาก backlog ที่เพิ่มขึ้นของโครงการอุตสาหกรรมและการฟื้นตัวของกำไรจากฐานที่ต่ำปีที่แล้ว โดยมี STEC คือหุ้นเด่นของเราจากการเป็น pure play
มุมมองตลาดหุ้น SET คาด 1685-1700 หุ้นแนะนำ BCP, CHAYO
Top pick: BCP (ราคาพื้นฐาน 31.25 บาท). คาดกำไร 1Q65 จะปรับตัวดีขึ้น QoQ เนื่องจากไม่มีการด้อยค่า อีกทั้งค่าการกลั่นและราคาขายก๊าซในยุโรปยังมีโมเมนตัมเชิงบวกต่อเนื่อง.
CHAYO (ราคาพื้นฐาน 14.80 บาท). คาดเติบโตโดดเด่นในกลุ่ม AMC มองกำไรเติบโต 65% จากรายได้ที่เพิ่มขึ้นและส่วนแบ่งรายได้จาก CHAYO JV ที่จะเริ่มเข้ามา.
รายงานตัวเลขเศรษฐกิจ
วันพุธ ติดตาม ตัวเลขเงินเฟ้อทั่วไปของยูโรโซนเดือน ก.พ. คาด +0.4% MoM และ +5.2% YoY ตัวเลขการจ้างงานภาคเอกเชนของสหรัฐฯ คาด +3.5 แสนตำแหน่ง ปริมาณสต๊อกน้ำมันดิบรายสัปดาห์ของสหรัฐฯ ถ้อยแถลงของ Fed Chair Powell และการประชุม OPEC+
วันพฤหัสฯ ติดตาม ตัวเลข Caixin Service PMI คาด 52 จุด (+1.1% MoM) ตัวเลข Markrit Services PMI ของยูโรโซน เดือน ก.พ. คาด 55.8 จุด (+9.2% MoM) ตัวเลข Unemployment ของยูโรโซน เดือน ม.ค. คาด 7% (ทรงตัว MoM) ต่ำสุดเป็นประวัติการณ์ ตัวเลข ISM Non-manufacturing PMI ของสหรัฐฯ เดือน ก.พ. คาด 61 จุด (+1.8% MoM) และถ้อยแถลงของ Fed Chair Powell
วันศุกร์ ติดตาม ตัวเลข Non-farm pay roll ของสหรัฐฯ เดือน ก.พ. คาด +4.5 แสนตำแหน่ง อัตราการว่างงานของสหรัฐฯ เดือน ก.พ. คาด 3.9% และตัวเลขค่าจ้างรายชั่วโมงของสหรัฐฯ เดือน ก.พ. คาด +0.5% MoM และ +5.8% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp